सुप्रीम कोर्ट ने अर्जी खारिज करते हुए याचिकाकर्ता से कहा- आपका क्या हक बनता है?
Shiv Sena's Property Transfer Case Dismissed by Supreme Court सुप्रीम कोर्ट ने शिवसेना की संपत्ति को एकनाथ शिंदे गुट को ट्रांसफर करने की याचिका खारिज कर दी है। फिलहाल, शिवसेना पार्टी की संपत्ति उद्धव ठाकरे गुट के पास है।
सुप्रीम कोर्ट ने शिवसेना की संपत्ति को एकनाथ शिंदे गुट को ट्रांसफर करने की याचिका खारिज कर दी है। फिलहाल, शिवसेना की संपत्ति उद्धव ठाकरे गुट के पास है। चीफ जस्टिस डीवाई चंद्रचूड़ और जस्टिस पीएम नरसिम्हा की बेंच ने याचिकाकर्ता से पूछा कि आप कौन हैं, आपका इस मामले में क्या अधिकार है। इसके बाद याचिका खारिज कर दी गई।
दरअसल, महाराष्ट्र के वकील आशीष गिरी ने कोर्ट में याचिका दाखिल की थी। उन्होंने मांग की थी कि शिवसेना की सारी प्रॉपर्टी शिंदे गुट को दे दी जाए।
याचिकाकर्ता ने कहा था- महाराष्ट्र में तमिलनाडु जैसी स्थिति न बने
याचिकाकर्ता आशीष गिरी ने याचिका में कहा था कि मैं महाराष्ट्र का वोटर होने के नाते ये अर्जी सुप्रीम कोर्ट में दाखिल कर रहा हूं। शिवसेना की प्रॉपर्टी से जुड़े सारे सवालों के जवाब समय रहते मिल जाने चाहिए। पार्टी को लेकर पूरी स्थिति साफ हो जानी चाहिए, ताकि महाराष्ट्र में तमिलनाडु जैसी स्थिति न बने।
दरअसल, तमिलनाडु में जयललिता के निधन के बाद उनकी पार्टी AIADMK पर कब्जे को लेकर दो धड़ों में बंट गई थी। एक धड़ा पार्टी के दिग्गज नेता ई पलानीस्वामी यानी ईपीएस के साथ था और दूसरा ओ पनीरसेल्वम यानी ओपीएस के साथ। यह मामला भी सुप्रीम कोर्ट में पहुंचा था। कोर्ट के आदेश के बाद AIADMK की कमान पूरी तरह से पलानीस्वामी के हाथों में दे दी गई।
शिवसेना के पास 190 करोड़ से ज्यादा की प्रॉपर्टी
शिवसेना के पास अभी 191.82 करोड़ की चल-अचल संपत्ति है, दादर के शिवसेना भवन पर भी उद्धव गुट का कब्जा है। सूत्रों का कहना है कि बाला साहेब ने अपनी वसीयत में मुंबई में स्थित मातोश्री के तीन मंजिला भवन की पहली मंजिल जयदेव के नाम और दूसरी तथा तीसरी मंजिल उद्धव के नाम कर दी थी, जबकि ग्राउंड फ्लोर को शिवसेना के लिए रखा था। ऐसे में माना जा रहा था कि ठाकरे के पास से मातोश्री इमारत के ग्राउंड फ्लोर का मालिकाना हक जा सकता है।
मामले से जुड़ी भास्कर की ये खास खबरें भी पढ़ें ...
1. शिंदे की हुई शिवसेना, तीर-कमान निशान भी मिला 
चुनाव आयोग ने एकनाथ शिंदे गुट को असली शिवसेना मान लिया है। आयोग ने शुक्रवार शाम को शिंदे गुट को शिवसेना का नाम और तीर-कमान का निशान इस्तेमाल करने की इजाजत दे दी। आयोग ने पाया कि शिवसेना का मौजूदा संविधान अलोकतांत्रिक है। पूरी खबर पढ़ें...
2. उद्धव VS शिंदे विवाद में SC का राज्यपाल से सवाल, संवैधानिक संकट था जो विश्वास मत बुलाया?
सुप्रीम कोर्ट में CJI डीवाई चंद्रचूड़ ने महाराष्ट्र के शिवसेना विवाद पर सुनवाई के दौरान सॉलिसिटर जनरल तुषार मेहता से कई सवाल किए। CJI ने कहा कि तत्कालीन राज्यपाल भगत सिंह कोश्यारी ने जल्दबाजी में विधानसभा सत्र बुलाने का फैसला किया। पूरी खबर पढ़ें...